На основу члана  40. ст.1.т.6. у вези са чланом 15.ст.1.т.13. Статута општине Чајетина (''Службени лист општине Чајетина'', бр.2/19), Скупштина општине Чајетина, на седници одржаној 22 јуна 2023. године, доноси

**ОДЛУКУ О УКИДАЊУ  СВОЈСТВА  ДОБРА  У  ОПШТОJ УПОТРЕБИ**

**НА ДЕЛУ НЕКАТЕГОРИСАНОГ ПУТА**

**1**.**Укида се својство добра у општој употреби:**

  - на делу катастарске парцеле број 4523/132 КО Чајетина уписана у лист непокретности број 529 КО Чајетина,  по врсти земљишта – градско грађевинско  земљиште, по култури - земљиште под зградом и другим објектом, који објекат је по начину коришћења некатегорисани пут, у површини од  164 м2 у оквиру АГТ  13, 14, 1, 15, 16 у складу са потврђеним Елаборатом геодетских радова  кат.парцела број 7400 и 4523/132 обе КО Чајетина, број потврде 350-316/2022-03, издата од стране Одељења за урбанизам и имовинскоправне послове Општине Чајетина дана 07. марта 2023. године, као саставним делом ове одлуке .

**2.** На основу ове одлуке, по њеном ступању на снагу, у јавним књигама у којима се води евиденција о непокретностима и правима на њима у Служби за катастар непокретности Чајетина, брисаће се постојање објеката на делу кат.парцеле наведене у тачки 1. ове одлуке, а предметни део ће се уписати као грађевинско земљиште у јавној својини општине Чајетина.

**3.** Ова одлука ступа на снагу осмог дана од дана објављивања у "Сл.листу општине Чајетина".

*О б р а з л о ж е њ е*

Дана 08. маја 2023. године Одељењу за урбанизам и имовинскоправне послове, обратило се Одељење за урбанизам и имовинскоправне послове, исте управе, захтевом за брисање дела некатегорисаног пута из катастра непокретности на делу кат. парцели 4523/132 КО Чајетина, како би се стекли услови за формирање грађевинске парцеле, у свему према Елаборату геодетских радова бр. 260-236/2022-03.

Уз наведени захтев поднета су следећа докуметна:

- Елаборат геодетских радова кат.парцела 7400 и 4523/132 обе КО Чајетина, израђен од Геодетске организације „DMP Geosystems“ из Чајетине, улица Светосавска број 6, , где је одговорни пројектант Душан Лазић, маст.инж.геодезије, са лиценцом број 01 0524 18. Саставни део Елабората геодетских радова је пројекат геодетског обележавања који је урађен од стране предузетничке радње за извођење геодетских радова „DMP GEOSYSTEM“ из Чајетине, ул. Светосавска број 6, где је одговорни пројектант Душан Лазић, маст.инж.геодезије, са лиценцом број 01 0524 18.

- Потврда наведеног Елабората геодетских радова број 350-316/2022-03 07. марта 2023. године, издата од стране Одељења за урбанизам и имовинскоправне послове

-Сагласност издата од стране Одељења за урбанизам и имовинскоправне послове, да је грађевинска парцела, настала од кат. парцела број 7400 и дела кат. парцеле 4523/132 у КО Чајетина, у складу са условима утврђеним Планом генералне регулације насељеног места Чајетина (седиште општине) са насељеним местом Златибор – прва фаза ( „Службени лист Општине Чајетина“, бр. 2/2012, 4/2016, 2/2017, 4/2017, 8/2017, 14/2018, 18/2019, 3/2020, 6/2021, 2/2022, и 14/2022).

- Сагласност Општинског правобранилаштва на наведени Елаборат геодетских радова број ОП 5/2023 од 14.03.2023. године

- Извовод из листова непокретности број 529 КО Чајетина

 Поступајући по наведеном захтеву подносиоца, Орган надлежан за имовинско правне послове Одељења за урбанизам и имовинскоправне послове Општинске управе Чајетина, утврдио је да се кат. парцела број 4523/132 КО Чајетина налазе у јавној својини Општине Чајетина, као и да је поднети Елаборат геодетских радова урађен у складу са условима утврђеним Планом генералне регулације насељеног места Чајетина (седиште општине) са насељеним местом Златибор – прва фаза ( „Службени лист Општине Чајетина“, бр. 2/2012, 4/2016, 2/2017, 4/2017, 8/2017, 14/2018, 18/2019, 3/2020, 6/2021, 2/2022, и 14/2022).

У складу са важећим планским актима предметни део наведене кат.парцеле није обухваћен регулационом линијом планираних саобраћајница, а како би био приведен планираној намени потребно је укинути својство некатегорисаног пута на истој.

Према чл.15. ст. 1. т. 13.Статута општине Чајетина, општина управља општинском имовином. Пошто у конкретном случају наведени делови кат.парцела по намени која им је одређена важећим планским актима не представљају некатегорисани пут, изгубили су својство пута као добра у општој употреби, па се то овом одлуком и уређује сагласно наведеној надлежности општине, и члану 3.Закона о јавним путевима („Сл.гласник РС“, 41/2018 и 95/2018-др.закон) којим је прописано да су општински путеви, улице и некатегорисани путеви који не припадају државним путевима I и II реда, својина  јединице локалне самоуправе на чијој се територији налазе, као и да се у јавне књиге  уписују  и промене на јавном путу и стварним правима која се заснивају на јавном путу, као и промене на некатегорисаном путу.

**УПУТСТВО О ПРАВНОМ СРЕДСТВУ:** Против ове одлуке није дозвољена жалба нити се тужбом може покренути управни спор.

**СКУПШТИНА ОПШТИНЕ ЧАЈЕТИНА**

**Број: 46-20/2023-02 од 22. јуна 2023. године**

 **ПРЕДСЕДНИК**

**СКУПШТИНЕ ОПШТИНЕ**

*Арсен Ђурић*